**NOTĂ DE FUNDAMENTARE**

|  |  |  |  |  |  |  |
| --- | --- | --- | --- | --- | --- | --- |
| ***Secţiunea 1***  ***Ordonanță de urgență***  ***pentru modificarea și completarea Legii nr. 346/2004 privind stimularea înființării și dezvoltării întreprinderilor mici și mijlocii*** | | | | | | |
| ***Secțiunea a 2-a***  ***Motivul emiterii actului normativ*** | | | | | | |
| 1. Descrierea situaţiei actuale | România, ca şi celelalte state membre ale UE, a fost afectată de criza economică generată de pandemia de SARS-CoV-2.  Criza economică afectează activitatea întreprinderilor, și în special a întreprinderilor mici și mijlocii (IMM) acestea confruntându-se cu un deficit brusc de lichidități sau chiar cu indisponibilitatea lichidităților.  Astfel, s-a creat o situație excepțională, care trebuie tratată prin măsuri specifice de către România şi care trebuie abordată, de asemenea, cu celeritate și prin adoptarea de măsuri specifice.  Ca urmare a crizei, tot mai multe companii care altfel ar fi viabile se confruntă cu probleme de solvabilitate, iar sprijinul pentru lichidități din fonduri externe nu va fi suficient. Acest lucru este în parte legat de faptul că sprijinul de lichiditate ia în mod obișnuit forma împrumuturilor, ceea ce poate slăbi și mai mult bilanțurile întreprinderilor, deoarece multe companii au asistat la o creștere constantă a capitalului împrumutat în ultimii ani.  Totodată, impactul deficitului de capital este inegal între sectoarele și ecosistemele industriale, ceea ce duce la divergențe pe piață și va dăuna potențialului productiv și capacității de recuperare din recesiune.  Dacă sunt neadresate, aceste diferențe ar duce la o denaturare permanentă a condițiilor de concurență echitabile și la o extindere suplimentară a disparităților economice în România.  Analizând datele îngrijorătoare publicate de Oficiul National al Registrului Comerțului se poate constata faptul că numărul de întreprinderi înmatriculate a scăzut cu 28,77% în anul 2020 față de 2019, afectate de începutul pandemiei generate de virusul Sars-Cov 2 astfel:  Nr. înmatriculări în perioada 01.01.2019 - 31.12.2019 =  **134220**  Nr. înmatriculări în perioada 01.01.2020 - 31.12.2020 =  **109939**  Analizând consecințele economice generate de măsurile restrictive aplicate în contextul pandemiei internaționale de COVID-19, intervine necesitatea urgentă a adoptării unor măsuri de natură economico-financiară, reprezentând acțiuni esențiale pentru a atenua repercusiunile negative asupra economiei și asupra cetățenilor, precum și necesitatea și oportunitatea dezvoltării sectorului întreprinderilor mici și mijlocii.  Plecând de la aceste date, au fost analizate rezultatele Programului pentru stimularea înființării întreprinderilor mici și mijlocii ”Start-up Nation - ROMÂNIA", derulat în doar două sesiuni, 2017 și 2018, constatând urmatoarele:   * prima ediție a programului ”Start-up Nation - ROMÂNIA" 2017 a condus la o creștere a întreprinderilor înmatriculate față de anul 2016 de 28,98% * a doua ediție a programului ”Start-up Nation - ROMÂNIA" 2018 a menținut rata anuală de înmatriculări la peste 135.000 de noi firme anual   Totodată, rezultatele în economia românească a primelor două ediții ale programului ”Start-up Nation - ROMÂNIA" au condus la crearea a peste 45.000 de noi locuri de muncă, din care peste 30.000 din rândul absolvenților, șomerilor sau persoanelor defavorizate, dar și datorită faptului că ajutorul financiar primit de către beneficiarii primelor două ediții a condus la o rată de supraviețuire a afacerilor de peste 99%, cu impact pozitiv asupra veniturilor bugetare, prin majorarea numărului de contribuabili.  Ținând cont de necesitatea sprijinirii dezvoltării sectorului întreprinderilor mici și mijlocii din România prin susținerea investițiilor realizate de întreprinderile nou-înființate, precum și de întreprinderile mici și mijlocii (IMM) din domenii de activitate grav afectate de pandemia Covid-19, în contextul dispozițiilor art. 25 din Legea nr. 346/2004 privind stimularea înființării și dezvoltării întreprinderilor mici și mijlocii, cu modificările și completările ulterioare, și ale anexei nr. 3/60 la Legea nr. 317/2021 a Bugetului de Stat pentru anul 2022.  Având în vedere cele prezentate, precum și faptul ca prezentul act normativ asigura temeiul juridic pentru implementarea măsurilor de sprijin cu finanțare de la bugetul de stat sau din fonduri externe, considerăm necesară adoptarea de urgență a completării art 25^1 al Legii nr 346/2004 privind stimularea înființării și dezvoltării întreprinderilor mici și mijlocii propus în prezenta OUG.  Pe de altă parte, în prezent Legea nr. 346/2004 privind stimularea înființării și dezvoltării întreprinderilor mici și mijlocii are în vedere și crearea unui cadru favorabil înființării și dezvoltării întreprinderilor mici și mijlocii. În acest sens, Legea 346/2004 stabilește cadrul legal pentru analizarea impactului economic al proiectelor de acte normative asupra întreprinderilor mici și mijlocii(IMM), cadru care necesită modificări în vederea creării unui mediu sustenabil, predictiv și simplificat pentru derularea activității mediului de afaceri, prin dezvoltarea de instrumente adaptate nevoilor întreprinderilor.  Aplicarea Testului IMM se realizează prin parcurgerea unor etape specifice prin care se evaluează potenţialele efecte asupra activităţii IMM-urilor ca urmare a aplicării respectivei reglementări. Evaluarea rezultatelor Testului IMM trebuie să conducă la identificarea modificărilor care se impun şi la îmbunătăţirea condiţiilor pentru IMM-uri în definitivarea proiectelor de acte normative.  În vederea simplificarii procesului legislativ cu privire la modalitatea de realizare a testului IMM se impune respectarea principiilor prevăzute de ”Comunicarea Comisiei Europene [COM(2008) 394 final] – „Gândiți mai întâi la scară mică”: Prioritate pentru IMM-uri. Un „Small Business Act” pentru Europa”. Comunicarea prezintă mai multe principii concepute pentru a încuraja spiritul antreprenorial în UE și pentru a înlesni dezvoltarea întreprinderilor mici, printre care ”gândiți mai întâi la scară mică”(think small first) și principiul numărului constant (”one in one out”).  În sensul respectării principiul numărului constant (”one in one out”), se impune ca în raportul privind aplicarea Testului IMM să fie introdusă o rubrică cu sarcinile administrative introduse pentru întreprinderile mici şi mijlocii, precum și cu cele eliminate. În elaborarea actului normativ cu impact asupra întreprinderilor mici și mijlocii, inițiatorul trebuie să se asigure că respectă principiul precizat, respectiv, în cazul introducerii unei sarcini administrative, va elimina obligatoriu cel puțin o alta existentă.  Principalele proiecte de acte normative cu impact asupra mediului de afaceri sunt supuse înainte să fie transmie spre avizare, analizei Grupului pentru evaluarea impactului economic al actelor normative asupra întreprinderilor mici și mijlocii(GEIEAN).  În vederea sprijinirii mediului de afaceri au fost incluse în Planul Național de Redresare și Reziliență(PNRR), în Componenta 9. ”Suport pentru sectorul privat, cercetare, dezvoltare și inovare”, reforme care privesc transparentizarea legislativă, debirocratizarea și simplificarea procedurală destinate mediului de afaceri. Printre acestea, România și-a asumat ca până în trimestrul anului 2022 să aducă modificările necesare desfășurării testului IMM, aspect care totodată justifică inclusiv urgența prezentului act normativ.  Modificările avute în vedere în PNRR asupra Legii nr. 346/2004 privind privind stimularea înființării și dezvoltării întreprinderilor mici și mijlocii, trebuie să asigure că:  - Este consultat un eșantion mai mare și reprezentativ de IMM-uri;  - Rezultatele testului IMM pentru fiecare propunere legislativă sunt publicate în termen de 30 de zile;  -Rezultatele testului IMM-urilor sunt încorporate în propunerea legislativă / amendamentele legate de IMM-uri,  - crearea cadrului legal pentru atingererea indicatorului ca până la finalul anului 2025 100% din actele legislative/ modificările referitoare la IMM-uri, li se aplică Testul IMM.  Aceste modificări sunt incluse în prezentul proiect.  Reforma legislativă propusă contribuie la noua Strategia UE pentru IMM menționată mai sus(2020), în cadrul căreia se ia în considerare preocupările IMM-urilor rezultate în urma crizei atunci când se efectuează evaluări ale impactului înainte de a propune acte legislative. De asemenea, se așteaptă ca rezultatele testului IMM să fie luate în considerare în toate propunerile legislative și să se demonstreze clar modul în care s-ar obține simplificarea și, acolo unde este posibil, să se formuleze recomandări suplimentare pentru a evita sarcinile administrative sau de reglementare inutile pentru IMM-uri.  Totodată, propunerea de reformă este în corelație cu strategia menționată în ceea ce privește implementarea sistematică a testelor pentru IMM-uri la nivel național; de aplicarea consecventă a principiului „think small first” (să gândim mai întâi la scară mică) și „big on big things, small on small things” pentru a garanta că legislația UE și cea națională se concentrează în mod adecvat pe IMM-uri și ca bază pentru reducerea sarcinilor administrative.  Având în vedere faptul că, o misiune centrală a Ministerului Antreprenoriatului și Turismului este tocmai debirocratizarea mediului de afaceri și cu atât mai mult, cu cât acesta este profund afectat de contextul pandemic, se impune inițierea acestui act normativ, care să îi vină în sprijin. Urgența acestuia fiind determinată atât de contextul pandemic și consecințele acestuia asupra întreprinderilor mici și mijlocii cât și de termenele de implementare a reformei asumate prin Planul Național de Redresare și Reziliență. | | | | | |
| 11 În cazul actelor normative care transpun legislaţie comunitară sau creează cadrul pentru aplicarea directă a acesteia. | Prezentul act normativ nu se referă la acest subiect. | | | | | |
| 2. Schimbări preconizate | Prezentul proiect de ordonanță de urgență are ca obiect modificarea prevederilor art. 9 și 91 din Legea nr. 346/2004 referitoare la aplicarea Testului IMM, astfel:  - se modifică lista instituțiilor, care în cadrul competenței lor, de inițiatori ai unor proiecte de acte normative principale cu impact asupra mediului de afaceri vor supune aceste proiecte, înainte de a fi transmise spre avizare, analizei Grupului pentru evaluarea impactului economic al actelor normative asupra întreprinderilor mici și mijlocii(GEIEAN), și se introduce și Parlamentul;  - se va consulta un eșantion mai mare și mai reprezentativ de IMM-uri, iar din Grupul pentru evaluarea impactului economic al actelor normative asupra întreprinderilor mici și mijlocii vor face parte membrii desemnați de ministere și alte autorități ale administrației publice centrale, camere de comerț și industrie, patronate și organizații neguvernamentale de reprezentare a întreprinderilor mici și mijlocii, cadre universitare, cercetători, economiști și organizații ale mediului asociativ și sindicate;  - se introduce obligația inițiatorului și a autoritărității publice centrale care asigură secretariatul GEIEAN să publice pe pagina de internet proprie rezultatele testului IMM, respectiv avizul GEIEAN;  - se prevăd mai ulte modalități de consultare pe care le poate utiliza inițiatorul proiectului, precum: sondaj online, mese rotunde, forumuri și consultări online;  - Raportul privind aplicarea Testului IMM va include în mod obligatoriu, o rubrică cu sarcinile administrative introduse pentru întreprinderile mici şi mijlocii, precum și cu cele eliminate;  - se menționează faptul că inițiatorul actului normativ va ține cont de propunerile rezultate în urma consultărilor care au stat la baza aplicării Testului IMM, în vederea finalizării proiectului de act normativ.  Totodată, prezentul act normativ are în vedere completarea art 25^1 al Legii nr 346/2004 privind stimularea înființării și dezvoltării întreprinderilor mici și mijlocii cu noi forme de sprijin pentru care au fost deja prevăzute fonduri bugetare:  k^3) programul pentru stimularea înființării întreprinderilor mici și mijlocii ”Start-up Nation - ROMÂNIA";  k^4) Program privind unele măsuri pentru acordarea de sprijin financiar pentru întreprinderile din domeniul turismului, structuri de cazare, structuri de alimentație și agentii de turism, a căror activitate a fost afectata in contextul pandemiei de COVID-19, precum si privind unele masuri fiscale;    Având în vedere obligația României, în calitate de stat membru al Uniunii Europene, de a asigura transpunerea și implementarea corectă și integrală a acquis-ului european, pentru realizarea obiectivelor prevăzute în Rezoluția Parlamentului European din 15 septembrie 2016 referitoare la accesul la finanțare al IMM-urilor și creșterea diversității finanțării IMM-urilor în cadrul uniunii piețelor de capital,  adoptarea cadrului legal de reglementare este imperios necesară din cauza situației excepționale generate de virusul Sars-Cov-2 în care se află întreprinderile mici și mijlocii, corelată cu riscul de neangajare a tinerilor absolvenți, a persoanelor defavorizate și a șomerilor, a scăderii drastice a numărului de noi firme în România și implicit a încasărilor viitoare la bugetul de stat,  Având în vedere că economia Uniunii Europene indică o încetinire a creșterii economice, printre provocări enumerându-se procesul de îmbătrânire a populației, digitalizarea, războaiele comerciale, Brexit-ul, pandemia generată de virusul Sars-Cov-2, pentru a elimina decalajele care persistă între statele membre și între regiunile din interiorul acestora, sunt necesare investiții suplimentare și imediate în procesul de sprijinire a înființării și dezvoltării întreprinderilor mici și mijlocii.  Lipsa ajutorului în finanțarea întreprinderilor mici și mijlocii corelată cu situația excepțională generată de pandemia CoVid-19 va conduce în următoarea perioadă la suspendarea activității acestora, închiderea operațională și chiar la dizolvarea și lichidarea celor mai multe astfel de întreprinderi, cu riscul eliminării locurilor de muncă și creșterii alarmante a șomajului.  De asemenea, soluția are în vedere că fluctuația pieței muncii în întreaga Uniune Europeană necesită reacții și adaptări rapide, astfel că factorul timp devine un element determinant în activitatea oricărei companii. În considerarea faptului că aceste elemente vizează interesul general public și constituie situații extraordinare, a căror reglementare nu poate fi amânată,  având în vedere că neimplementarea în regim de urgență a schimbărilor legislative propuse generează consecințe negative asupra numărului de întreprinderi existente și implicit asupra economiei naționale, prin neîndeplinirea de către operatorii economici români a obligațiilor contractuale, prin generarea unor efecte negative precum restrângerea activității întreprinderilor, toate acestea conducând la reducerea numărului de salariați și migrarea forței de muncă peste granițe,  urgența reglementării fiind determinată, pe de o parte, de riscul diminuării resurselor atrase de la bugetul de stat pentru dezvoltarea investițiilor în diferite sectoare ale economiei naționale, fiind astfel afectată dezvoltarea economică a României, iar, pe de altă parte, de imposibilitatea lansării în timp util a două programe naționale destinate sprijinirii întreprinderilor mici și mijlocii românești, unul dedicat întreprinderilor aflate la început de drum și al doilea dedicat sectorului HoReCa, cel mai afectat sector economic în urma pandemiei, deși programele dispun de bugete alocate prin Legea Bugetului de Stat în anul 2022.  Criteriile de selecție la finanțare se stabilesc prin schema de ajutor aprobată prin ordin al conducatorului autorității cu atribuții în domeniul întreprinderilor mici și mijlocii, cu avizul Consiliului Concurenței, conform procedurii prevăzute de OUG nr 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996. | | | | | |
| 3. Alte informaţii | Nu au fost identificate | | | | | |
| ***Secțiunea 3***  ***Impactul socioeconomic al actului normativ*** | | | | | | |
| 1. Impactul macroeconomic | Rezultatele acestor măsuri vor avea ca efect menținerea în activitate a întreprinderilor mici și mijlocii (inclusiv microîntreprinderi) sprijinite, implicit a locurilor de muncă furnizate de acestea pe perioada în care se manifestă efectele răspândirii pandemiei de COVID – 19.  Prin numărul mare de persoane angajate în sectorul microîntreprinderilor, întreprinderilor mici și mijlocii, corelat cu diversitatea de produse/servicii oferite, menținerea funcțională a segmentului IMM-urilor reprezintă o cerință fundamentală pentru traversarea perioadei de influență a virusului SARS-CoV-2 precum și revenirea economică rapidă. | | | | | |
| 11. Impactul asupra mediului concurenţial şi domeniului ajutoarelor de stat | Prin corelarea măsurilor adoptate cu cele prevăzute în Comunicarea Comisiei privind Cadrul temporar în materie de ajutor de stat în contextul pandemiei COVID 19 se asigură compatibilitatea măsurilor de ajutor de stat avute în vedere cu legislația europeană în domeniu. Totodată, aceste masuri se vor acorda după obținerea  deciziei de aprobare din partea C.E. De asemenea larga aplicabilitate a măsurilor oferă posibilitatea tuturor microîntreprinderilor, întreprinderilor mici și mijlocii care au fost afectate în actualul context să beneficieze de facilitățile oferite. | | | | | |
| 2. Impactul asupra mediului de afaceri | Prezentul act normativ va avea impact pozitiv asupra mediului de afaceri prin facilitarea accesului la finanțare al microîntreprinderilor, întreprinderilor mici și mijlocii în scopul susținerii activității curente dar și a proiectelor de investiții pe perioada de influență a COVID - 19.  De asemenea, va avea un impact pozitiv asupra mediului de afaceri, ducând la transparentizarea legislativă, debirocratizarea și simplificarea procedurală în ceea ce privește principalele proiectele de act normative cu impact asupra întreprinderilor mici și mijlocii. | | | | | |
| 21. Impactul asupra sarcinilor administrative | Actul normativ nu se referă la acest subiect | | | | | |
| 22. Impactul asupra întreprinderilor mici și mijlocii | Prezentul act normativ va avea impact pozitiv asupra IMM-urilor prin facilitarea accesului la finanțare al microîntreprinderilor, întreprinderilor mici și mijlocii în scopul susținerii activității curente dar și a proiectelor de investiții pe perioada de influență a COVID - 19.  De asemenea, va avea un impact pozitiv asupra mediului de afaceri, și prin extinderea și creșterea reprezentativității eșantionului de IMM-uri consultate. IMM-urile vor avea oportunjitatea de a analiza și a oferi un punct de vedere inclusiv asupra principalelor proiecte de acte normative care au impact asupra mediului de afaceri. Astfel, va crește transparentizarea procesului de aplicabilitate a testului IMM. | | | | | |
| 3. Impactul social | Actul normativ nu se referă la acest subiect | | | | | |
| 4. Impactul asupra mediului | Actul normativ nu se referă la acest subiect | | | | | |
| 5. Alte informaţii | Nu au fost identificate | | | | | |
| ***Secţiunea 4***  ***Impactul financiar asupra bugetului general consolidat, atât pe termen scurt, pentru anul curent, cât şi pe termen lung (5 ani)*** | | | | | | |
| - mii lei - | | | | | | |
| **Indicatori** | **Anul curent** | **Următorii ani** | | | | **Media pe 5 ani** |
| 1 | 2 | 3 | 4 | 5 | 6 | 7 |
|  | **2021** | **2022** | **2023** | **2024** | **2025** |  |
| **1. Modificări ale veniturilor bugetare, plus/minus, din care:** | - | - | - | - | - | - |
| *a) buget de stat, din acesta:* | - | - | - | - | - | - |
| (i) impozit pe profit | - | - | - | - | - | - |
| (ii) impozit pe venit | - | - | - | - | - | - |
| *b) bugete locale:* | - | - | - | - | - | - |
| (i) impozit pe profit | - | - | - | - | - | - |
| *c) bugetul asigurărilor sociale de stat:* | - | - | - | - | - | - |
| (i) contribuţii de asigurări | - | - | - | - | - | - |
| **2. Modificări ale cheltuielilor bugetare plus/minus, din care:** |  |  |  |  |  |  |
| *a) buget de stat, din acesta:* | - | - | - | - | - | - |
| (i) cheltuieli de personal | - | - | - | - | - | - |
| (ii) bunuri şi servicii | - | - | - | - | - | - |
| *b) bugete locale:* | - | - | - | - | - | - |
| (i) cheltuieli de personal | - | - | - | - | - | - |
| (ii) bunuri şi servicii | - | - | - | - | - | - |
| *c) bugetul asigurărilor sociale de stat:* | - | - | - | - | - | - |
| (i) cheltuieli de personal | - | - | - | - | - | - |
| (ii) bunuri şi servicii | - | - | - | - | - | - |
| **3. Impact financiar, plus/minus, din care:** |  |  |  |  |  |  |
| *a) bugetul de stat* | - | - | - | - | - | - |
| *b) bugete locale* | - | - | - | - | - | - |
| **4. Propuneri pentru acoperirea creşterii cheltuielilor bugetare** | - | - | - | - | - | - |
| **5. Propuneri pentru a compensa reducerea veniturilor bugetare** | - | - | - | - | - | - |
| **6. Calcule detaliate privind fundamentarea modificărilor veniturilor şi/sau cheltuielilor bugetare** | - | - | - | - | - | - |
| **7. Alte informaţii** | Impactul financiar va fi pozitiv prin menținerea în funcțiune a microîntreprinderilor şi IMM-urilor existente implicit a numărului de angajați, situația actuală ducând spre o închidere masivă a IMM-urilor fără intervenția statului printr-un ajutor consistent .  La momentul acordării, măsurile de sprijin vor fi finanţate de Ministerul Antreprenoriatului si Turismului, de la Titlul 55.01.16, Alte transferuri, sumele fiind deja aprobate de Parlamentul Romaniei cu această destinație, în legea bugetului de stat pentru anul 2022. | | | | | |
| ***Secțiunea 5***  ***Efectele actului normativ asupra legislației în vigoare*** | | | | | | |
| 1. Măsuri normative necesare pentru aplicarea prevederilor actului normativ:  a) acte normative în vigoare ce vor fi modificate sau abrogate, ca urmare a intrării în vigoare a actului normativ;  b) acte normative ce urmează a fi elaborate în vederea implementării noilor dispoziţii. | a) se vor modifica prevederile Legii nr 346 /2004 privind stimularea înființării și dezvoltării întreprinderilor mici și mijlocii,  b) Se vor elabora schemele de ajutor de stat şi ghidurile solicitantului aprobate prin Ordin al ministrului cu atribuții în domeniul întreprinderilor mici și mijlocii | | | | | |
| 11. Compatibilitatea actului normativ cu legislaţia în domeniul achiziţiilor publice. | Actul normativ nu se referă la acest subiect. | | | | | |
| 2. Conformitatea actului normativ cu legislaţia comunitară în cazul proiectelor care transpun prevederi comunitare | Actul normativ nu se referă la acest subiect. | | | | | |
| 3. Măsuri normative necesare aplicării directe a actelor normative comunitare | Actul normativ nu se referă la acest subiect. | | | | | |
| 4. Hotărâri ale Curţii de Justiţie a Uniunii Europene | Actul normativ nu se referă la acest subiect. | | | | | |
| 5. Alte acte normative şi/sau documente internaţionale din care decurg angajamente | Actul normativ nu se referă la acest subiect. | | | | | |
| 6. Alte informaţii | Nu au fost identificate | | | | | |
| ***Secţiunea 6***  ***Consultările efectuate în vederea elaborării actului normativ*** | | | | | | |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | Actul normativ nu se referă la acest subiect. | | | | | |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul actului normativ | Actul normativ nu se referă la acest subiect. | | | | | |
| 3. Consultările organizate cu autorităţile administraţiei publice locale, în situaţia în care actul normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Actul normativ nu se referă la acest subiect. | | | | | |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750 / 2005 privind constituirea consiliilor interministeriale permanente | Actul normativ nu se referă la acest subiect. | | | | | |
| 5. Informaţii privind avizarea de către:  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | Prezentul proiect de act normativ este supus avizării Consiliului Legislativ și Consiliului Concurenței | | | | | |
| 6. Alte informaţii | Nu au fost identificate | | | | | |
| ***Secţiunea 7***  ***Activităţi de informare publică privind elaborarea şi implementarea actului normativ*** | | | | | | |
| 1. Informarea societăţii civile cu privire la necesitatea elaborării actului normativ | Actul normativ nu se referă la acest subiect. | | | | | |
| 2. Informarea societăţii civile cu privire la eventualul impact asupra mediului în urma implementării actului normativ, precum şi efectele asupra sănătăţii şi securităţii cetăţenilor sau diversităţii biologice | Actul normativ nu se referă la acest subiect. | | | | | |
| 3. Alte informaţii | Nu au fost identificate | | | | | |
| ***Secţiunea 8***  ***Măsuri de implementare*** | | | | | | |
| 1. Măsurile de punere în aplicare a actului normativ de către autorităţile administraţiei publice centrale şi /sau locale – înfiinţarea unor noi organisme sau extinderea competenţelor instituţiilor existente | Actul normativ nu se referă la acest subiect. | | | | | |
| 2. Alte informaţii |  | | | | | |

Fată de cele prezentate, a fost promovată prezenta **Ordonanță de urgență a Guvernului**  care în forma prezentată a fost avizat de ministerele interesate și pe care îl supunem adoptării.

|  |  |
| --- | --- |
| **MINISTRUL ANTREPRENORIATULUI ȘI TURISMULUI**  **Constantin - Daniel CADARIU** |  |
|  |  |
|  | |